ઇન્ટરવલ પછીનું એક દ્રશ્ય છે જેમાં વૃદ્ધ સાકેતરામને અસ્પતાલમાં ભરતી કરવા લઇ જવામાં આવી રહ્યા છે અને રસ્તામાં તેમની એમ્બુલન્સ રોકવામાં આવે છે - સમય છે બાબરી તૂટ્યા પછીની કોમી તંગદીલી. સાકેતરામની આંખો ચકળ વકળ થવા લાગે છે : એ જ સમસ્યા! અને સાકેતારામ ભૂતકાળમાં સરી પડે છે. સ્પેશિયલ ઈફેક્ટસથી સાકેતરામને આંધી તુફાન અને અગન જ્વાળાઓને ઝીલતો બતાવવામાં આવ્યો છે. સાકેતારામ મિત્ર લાલવાણીને ભાગલાના પરિણામે બેહાલપ સ્વરૂપે જુએ છે અને પોતાના નિર્ણયમાં મક્કમ થાય છે. અને છેલ્લે તેની બધી જ મક્કમતા ઢીલી કરી નાખે છે પઠાણ મિત્ર અમજદ ખાન અને મહાત્મા ગાંધીની એકજ મુલાકાત.